พรูเด็นเชียลล้มแผนซื้อเอไอจีราคาไม่ได้จ่อถูกปรับ2หมื่นล.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ – พรูเด็นเชียล ยักษ์ใหญ่ประกันชีวิตจากอังกฤษ ยกเลิกแผนซื้อเอไอจี กรุ๊ป ของสหรัฐ หลังขอลดราคาอีก 1.6 แสนล้านไม่ได้
สำนักข่าวเอพี ได้รายงานว่า บริษัท พรูเด็นเชียล บริษัทที่ทำธุรกิจประกันชีวิตขนาดใหญ่จากประเทศอังกฤษ ได้ยกเลิกแผนการเข้าซื้อกิจการบริษัทประกันชีวิตเอไอเอจาก อเมริกัน อินเตอร์เนชันนัล กรุ๊ป อิงก์ (เอไอจี) บริษัทประกันรายใหญ่ของประเทศสหรัฐแล้ว หลังจากที่ไม่สามารถตกลงเรื่องราคากันได้ เนื่องจากเอไอจียืนยันจะไม่ลดราคาลงตามที่ บริษัท พรูเด็นเชียล ร้องขอให้ลดราคาลงอีก 5,000 ล้านเหรียญสหรัฐ หรือประมาณ 1.62 แสนล้านบาท
ทั้งนี้ บริษัท พรูเด็นเชียล ได้ออกแถลงการณ์ว่า บริษัทกำลังเจรจากับทางเอไอจีเพื่อขอลดราคาข้อตกลงซื้อขายเอเอไอ หรือบริษัท อเมริกันอินเตอร์แนชชั่นแนลแอสชัวรันส์ ซึ่งเป็นแขนงธุรกิจประกันชีวิตของเอไอจีที่ใหญ่ที่สุดในเอเชีย จากราคาเดิมที่ 3.53 หมื่นล้านเหรียญสหรัฐ หรือประมาณ 1.14 ล้านล้านบาท ลงมาอยู่ที่ราว 3 หมื่นล้านบาท หรือประกัน 9.75 แสนล้านบาท เนื่องจากบรรดาผู้ถือหุ้นของพรูเด็นเชียลเห็นว่าราคาเดิมนั้นสูงเกินไป
อย่างไรก็ตาม บริษัท พรูเด็นเชียล ยังระบุในแถลงการณ์อีกว่า ทางบริษัทอาจต้องถูกเรียกค่าเสียหายอันเนื่องมายกเลิกจากข้อตกลงดังกล่าว 450 ล้านปอนด์ หรือประมาณ 2.12 หมื่นล้านบาท ซึ่งในจำนวนนี้รวมถึงค่าปรับจากการยกเลิกสัญญาประมาณ 152 ล้านปอนด์อีกด้วย ซึ่งได้ส่งผลให้ราคาหุ้นของบริษัท พรูเด็นเชียล ในการซื้อขายที่ตลาดลอนดอนลดลงด้วย
บริษัท พรูเด็นเชียล พีแอลซี ซึ่งเป็นบริษัทประกันรายใหญ่ของอังกฤษ เปิดเผยในวันนี้ว่า ทางบริษัทเตรียมถอนตัวจากการทำข้อตกลงเข้าซื้อ อเมริกัน อินเตอร์แนชชั่นแนล แอสชัวรันส์ (เอไอเอ) ซึ่งเป็นบริษัทประกันในเอเชียของ อเมริกัน อินเตอร์แนชชั่นแนล กรุ๊ป (เอไอจี) หลังจากทั้งสองฝ่ายไม่สามารถตกลงกันได้ในเรื่องการต่อรองราคา
พรูเด็นเชียลกล่าวในแถลงการณ์ว่า ดีลการเข้าซื้อเอไอเอจะทำให้พรูเด็นเชียลแบกรับต้นทุนสูงถึง 450 ล้านปอนด์ (660 ล้านดอลลาร์) ขณะที่นายทิดเจน เธียม ซีอีโอพรูเด็นเชียล พยายามเจรจากับเอไอเอเพื่อลดราคาลง 5.1 พันล้านดอลลาร์ภายหลังเสร็จสิ้นการประชุมผู้ถือหุ้น ซึ่งรวมถึงบริษัทแบล็กร็อก อิงค์ เพราะเห็นว่ามูลค่าการเทคโอเวอร์ครั้งนี้มีราคาสูงเกินไป แต่การเจรจาต่อรองไม่ประสบความสำเร็จ